**PRIOPĆENJE ZA MEDIJE**

***'Addiko Challenge'* - prilika za poduzetnike koji žele kredit u 10 minuta**

**Zagreb, 19. studenog 2019. – Addiko banka ovaj četvrtak, 21. studenog organizira *'Addiko Challenge'* i taj jedan dan će svim malim i srednjim poduzetnicima, uključujući i one koji su klijenti drugih banaka, u roku od samo 10 minuta pokušati dati povoljnije uvjete financiranja.**

Svi zainteresirani poduzetnici tako će u četvrtak, 21. studenog, od 10:00 do 14:00 sati, u Addiko Express poslovnici u zagrebačkom Avenue Mallu uz predočenje samo jednog jedinog dokumenta – godišnjeg financijskog izvješća ili drugog službenog identifikacijskog dokumenta - moći od Addiko banke zatražiti neobvezujuću ponudu za financiranjem, a Addiko djelatnici u poslovnici će im na licu mjesta i to unutar 10 minuta odmah odobriti kredit ili dati ponudu za sva financiranja ili refinanciranja.

'[*Addiko\_Challenge*](https://www.addiko.hr/zatrazite-drugu-ponudu/)' je kako i samo ime kaže izazov koji je Addiko banka postavila, ali ne pred male i srednje poduzetnike već pred sebe da će im, uz minimalni set dokumentacije i unutar 10 minuta, dati priliku da dođu do povoljnijeg financiranja.

*„Priroda poduzetničkog posla je akcija, a ključ je znati zgrabiti priliku kad je vidite. Addiko Challenge je upravo takva prilika koja utjelovljuje ono što poduzetnici žele: kvalitetnu uslugu, povoljne uvjete, brzi odgovor i rješavanje njihovih zahtjeva, a nikako ne žele gubiti vrijeme ispunjavajući prekomjernu dokumentaciju. Svakodnevno smo u kontaktu s poduzetnicima i jako dobro znamo što trebaju i s kojim izazovima se susreću, ali najvažnije je što znamo kako im pomoći ostvariti njihove planove, a oni znaju da s nama dobivaju partnera koji zna svoj dio posla i koji je spreman dugoročno ih i kvalitetno pratiti“*, izjavio je Nenad Mećava, izvršni direktor Poslovanja s Malim i srednjim poduzetništvom Addiko banke.

U Hrvatskoj posluje više od 100 tisuća malih i srednjih tvrtki koje zapošljavaju gotovo 70 posto radne snage, koji su zaslužni za više od 50 posto ukupnih prihoda hrvatskog gospodarstva i koji značajno doprinose diversifikaciji gospodarstva. Mali i srednji poduzetnici pokretačka su sila hrvatskog gospodarstva i zaslužuju partnera koji će im omogućiti poslovni razvoj, započinjanje novih investicijskih ciklusa, refinanciranje, koji će im olakšati pristup povoljnim financijskim sredstvima i to u najkraćem mogućem roku.

**Kontakt za medije:** Igor Vukasović, e-mail: [igor.vukasovic@addiko.com](mailto:igor.vukasovic@addiko.com)Mob: 091 4979 281